Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 947/13/7701	Bardejov, 11.2.2014
EEČ : 2-54-22-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b, odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01.05.2013 až doposiaľ ako zákonný rodič, otec detí XXXXX, nar. XXXXX, XXXXX, nar. XXXXX a XXXXX, nar. XXXXX, všetci bytom XXXXX, okr. XXXXX, zverených do výchovy a starostlivosti matky XXXXX, nar. XXXXX, trvale bytom XXXXX, okr. XXXXX si v Bardejove a inde neplní vyživovaciu povinnosť tak ako mu bola určená na dcéru XXXXX rozsudkom Okresného súdu v Bardejove č. k. XXXXX zo dňa 11.07.2012 v spojení s rozsudkom Krajského súdu v Prešove č. k. XXXXX zo dňa 27.11.2012, ktorý nadobudol právoplatnosť dňa 06.12.2012, kde bol zaviazaný prispievať na výživu maloletých detí sumou vo výške 100 Eur na každú z nich mesačne predom k rukám matky vždy do 15. dňa v mesiaci a na dcéru XXXXX rozsudkom Okresného súdu v Bardejove č. k. XXXXX zo dňa 25.07.2012 v spojení s rozsudkom Krajského súdu v Prešove č. k. XXXXX zo dňa 13.06.2013, ktorý nadobudol právoplatnosť dňa 24.07.2013, kde bol zaviazaný prispievať na jej výživu sumou vo výške 125,- eur mesačne, kde za vyššie uvedené obdobie dlhuje na bežnom výživnom na dcéru XXXXX sumu vo výške 2.578,55 ERur a na dlžnom výživnom na dcéru Janu sumu vo výške 1.759,59 Eur,

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 04.12.2013 sp.zn. ČVS: XXXXX bolo začaté trestné stíhanie a zároveň bolo vznesené obvinenie XXXXX pre prečin zanedbanie povinnej výživy podľa  § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX vyplatil v dňoch 16.12.2013 a 31.01.2014 dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu XXXXX  tak ako ho zaväzoval rozsudok Okresného súdu XXXXX, sp.zn. XXXXX  zo dňa 11.07.2012 v spojení s rozsudkom Krajského súdu v Prešove, č.k. 9 CoP/3/2012 zo dňa 27.11.2012, ktorý nadobudol právoplatnosť dňa 06.12.2012  a rozsudok Okresného súdu v Bardejove č.k. XXXXX zo dňa 25.07.2012 v spojení s rozsudkom Krajského súdu v Prešove č.k. XXXXX zo dňa 13.06.2013, ktorý nadobudol právoplatnosť dňa 24.07.2013 a to v dňoch 16.12.2013, 29.01.2014 a 31.01.2014 ako to vyplýva z poštových poukážok, pričom oprávnené osoby a to XXXXX, nar. XXXXX, XXXXX, nar. XXXXX a XXXXX, nar. XXXXX neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor